gentaiscool/nusaparagraph_topic huggingface dataset:
Abdi sareng kulawargi datang ka Jogja lantaran aya acara kulawargi. Lamun ka Jogja moal pas rasana lamun teu meser oleh-oleh. Bakpia janten ole-oleh anu wajib lamun ka Jogja, baheula abdi kirang resep kana bakpia lantaran eusina kacang hejo, lamun ngadahar hiji wae oge tos wareg pisan, tapi ayeuna mah tos seeur pisan bakpia anu eusina rupi-rupi, aya nu dieusian coklat, keju, hui ungu, duren, nepikeun aya oge anu rasa tiramisu. Abdi paling resep kana bakpia anu baseuh janten rasana teh tiasa nyampur jeung eusian na na. Paling resep mah meser Bakpia Pathok 25, pernah sakali abdi meser anu sanes, tapi tetep paling resep Bakpia Pathok 25.

Topic: culture & heritage
Kahirupan urang desa mah rata-rata leuwih sehat tibatan kahirupan urang kota. Di desa mah ka mana-mana teh sok didangkalan ku leumpang, ka kebon ge leumpang, jadi awakna sok kagerakeun. Tah hal ieu teh mantak sehat kana awak jeung oge sehat jang kahareupna. Tuluy tinu segi dahareun oge leuwih sehat deuihan. Biasana urang lembur mah mayoritas patani, aya oge nu sok pepelakan palawija di pipireun imahna, mantak mun rek dahar teh metikan ngadadak tina tangkalna. Dipelakna ge deuih organik tanpa bahan kimia, jadi pepakan teh sok tumbuh sorangan. Mantak teu aneh mun awakna ge sok jagjag jeung sehat sabab kabiasaan hirup tina sagala nu diolah sorangan. Mantak, yuk biasakeun hirup sehat ku ngonsumsi meunang melak sorangan beh kasehatannana terjamin!

Topic: slice of life
Sanes Salahuddin Yusuf Al Ayyubi atanapi anu katelah ku Barat salaku Saladin, anu biasa teuing, tapi Yusuf anu asalna ti nagara Islam barat, Maroko sareng Semenanjung Iberia. Pahlawan nu teu didenge ku arurang, pahlawan. Sumuhun, Yusuf bin Tasyfin ti dinasti Murabithun, atawa Almoravids. Lamun Saladin junun ngusir Tentara Salib di siria, jeung Mesir, mangka Yusuf bin Tashfin junun nahan Tentara Salib di jazirah Iberia, spayol. Lamun Saladin meunang Perang di Hittin, lajeng Yusuf bin Tasyfin ngéléhkeun Castile dina Perang Zallaqah. Yusuf Saladin di wétan jeung Yusuf bin Tasyfin di kulon.  Islam ngajarkeun ka sakumna umatna sangkan salawasna mikanyaah jeung mikanyaah.. Anu kudu dipiboga ku pamimpin agama nyaéta salawasna bisa ngaréspon kana hal-hal kalayan welas asih. Boh lisan boh paripolahna, salian ti éta Ustad Buya Yahya ogé negeskeun yén meunang ridho Alloh kudu jadi udagan utama naha mutuskeun ngalaksanakeun Amanah salaku tokoh agama. Ieu wangenan kumaha carana sangkan jadi tokoh agama sangkan masarakat nurut, numutkeun Ustad Buya Yahya, mugi-mugi tiasa janten inspirasi ka sadayana.

Topic: religion
Saenggeus bulan puasa atawa bulan ramadhan bakal datang hari besar keur ka agamaan urang islam nyaeta idul fitri atawa mun di indonesia biasa di sebut Lebaran. Idul Fitri nandaan akhir puasa Ramadan sarta biasa di sebut poe kamenangan, menang ti sagala hawa nafsu jeung godaan nu ges di lakukeun di bulan puasa atawa bulan ramadhan. . Makna spiritual anu dikandung di dinya salain muhasabah jeung kabagjaan, Idul Fitri ogé mangrupa waktu pikeun sedekah, anu katelah Zakat Fitri. Idul Fitri dimaksad janten konci kabungahan sareng barokah pikeun sadaya umat Islam sareng waktos ngabagi harta ka jalma anu teu mampuh pikeun ngabagi kabagjaan dina lebaran.

Topic: religion
Baheula, sateuacan aya gojek, urang biasana nganggo ojek pangkalan biasa. Abdi sabenerna kaasup jalmi anu tara nganggo ojek pangkalan lantaran ongkosna anu awis, sakali naek pasti urang kedah ngaluarkeun duit saminimalna lima rebu. Tapi ojek pangkalan ieu yeh sok janten pilihan lamun urang keur buru-buru bade ka hiji tempat, komo lamun keur hujan jeung lamun mawa bawaan anu loba. Tapi saprak aya ojek online abdi janten leuwih mineng nganggo ojek online kamamana, komo pas mimiti aya ojek online atawa Gojek abdi hampir uanggal poe nganggo lantaran ongkosna mirah pedah aya promo ongkos, rek jauh rek dekeut ngan sapuluh rebu rupiah hungkul. 

Topic: slice of life
Janten dina 20 April, kuring ngahubungi anjeunna sareng naroskeun harga sup iga sareng lantai naon tempatna unit éta. Kusabab urang duaan dina grup WhatsApp pikeun ngagaleuh sareng ngagaleuh.

Lajeng nalika kuring nanya, anjeunna tatangga kuring di unit. Bener di gigireun. Abdi unit 5, anjeunna unit 6. Padahal kuring pindah ti Désémber 2019. Kuring kakara papanggih April 2020. Bayangkeun.

Jujur, kuring gampang diajak ngobrol. Ngan kusabab ieu mangrupikeun tempat tinggal teras, sanés situs, nuansana rada béda. Katambah-tambah kuring isuk-isuk balik gawe jeung balik ka imah sore.

Kuring sering ningali anjeunna sababaraha kali, nalika kuring ngaluarkeun sampah atanapi leumpang dina lift. Tapi enya, éta normal pikeun isin. Masalahna nyaéta anjeunna lucu pisan, bodas, gaduh penampilan anu khas.

Topic: slice of life
Robot ApriPoco tétéla bisa ngadalikeun sagala jinis remotes, saperti remotes AC, remotes TV,  remotes muka konci jeung saterusna. Sajaba ti éta, robot ieu ogé bisa nyarita jeung mikawanoh paréntah sora (komando sora dioperasikeun). Robot canggih ieu di jieun ku perusahaan terkenal nyaeta Toyota. Robot ApriPoco diprogram pikeun fungsina salaku controller kadali jauh universal. ApriPoco tiasa ngadeteksi sagala jinis remotes liwat sambungan infra red (InfraRed). Upami tugasna ges réngsé, robot ieu bakal nanyakeun naon anu kudu dilakukeun salanjengna. Boga robot ApriPoco ieu ngabantu pisan urang keur ngalakukeun sagalana di imah, jadi teu kudu riweh riweh kudu ngalakukeun itu jeung ieu. Urang kari parentah robot anu ngalakukeun, praktis pisan nya.

Topic: technology
Dina olah raga tinju, make sarung tinju teh wajib. Sanes janten pakarang (sakumaha fungsina di jaman baheula), sarung tinju sabenerna dirancang kumaha carana supados tiasa janten panyalindungan. Sarung tinju gaduh sababaraha jinis anu dibedakeun ku beuratna. Anu pang hampangna nyaeta 8 ons, teras 10 ons, 12, 14, 16, 18, jeung anu pang beuratna 20 ons. Sarung tangan ukuran 12 dugi ka 20 ons umumna dianggo nalika latihan nganggo kantong atanapi sparring. Samentara eta, pikeun tarung anu resmi, umumna sarung anu dipake dina ukuran 8 jeung 10 ons. Sarung tangan 10 ons paling sering dianggo ku petinju profesional, tapi dina kelas anu langkung hampang leuwih milih ukuran 8 ons.

Topic: sports
Salah sahiji patuangeun nu asalna ti tanah Sunda, nyaeta seblak. Patuangeun nu tos kakoncara ieu dijieun tina kurupuk anu dikeeum ku cai panas. Kusabab dikeeum kurupuk jadi liat nu ngajadikeun ieu patuangeun boga tekstur anu leuleus atawa hipu. Salian kurupuk, seblak biasana ditambihan ku sayur-sayuran, sosis, baso, atawa ceker hayam. Perpaduan bahan-bahan eta ditambih ku bumbu-bumbu nu dipake kur masak ieu patuangeun ngajadikeun seblak jadi primadona jajanan khas Sunda. Rasa ieu patuangeun anu gurih sareng lada cocog pisan didahar panas-panas komo lamun keur hujan atawa didahar di tempat nu tiis siga Lembang tur Puncak. Seblak nu biasana dijieun sakaligus loba cocog oge didahar jeung rerencangan atawa kulawarga. 

Topic: food & beverages
Aya ti ping 18 nepi ka 20 Maret 2022. Pikeun urang Indonésia anu geus nungguan informasi tikét, penjualan tiket MotoGP Mandalika, ogé hotél jeung panginepan, ogé tiket perjalanan, bisa langsung dipesen dina aplikasi jeung website tiket.com, dimimitian poe ieu Kemis 6 Januari 2022. Ieu 5 léngkah gampang pikeun meuli tiket MotoGP Mandalika dina aplikasi tiket.com:
1. Buka aplikasi tiket.com terus pilih Kategori MotoGP
Pikeun anu henteu gaduh aplikasi tiket.com, unduh aplikasina langsung di AppStore sareng Google PlayStore. Sanggeus éta, buka aplikasi tiket.com tur pilih kategori MotoGP.
2. Klik "Beuli Tiket" tur pilih menu nu dipikahoyong
Saatos mendakan kategori MotoGP, klik tombol "Beuli Tiket" sareng pilih pakét anu sayogi.
3. Pilih tanggal hiji jeung ulah poho jumlah tiket
Lengkah penting salajengna tangtu milih tanggal jeung jumlah tiket. Mangga ngalakukeun pangalusna anjeun pikeun mastikeun yén tanggal jeung jumlah tiket teu lepat.
4. Pariksa sakali deui jeung geura mayar
Kami disarankan pikeun pariksa sakali deui pikeun mesen tikét MotoGP. Upami sadayana leres, maka anjeun tiasa langsung mayar.


Topic: sports
Fotografi jadi salah sahiji hobi nu cukup menjanjikan dina segi kauangan. Jalmanu hobi na fotografi berpotensi pisan jadi fotografer. Fotografer tiasa nawarkeun jasa fotografi jiga dina acara wedding, promosi produk, atawa acara wisuda jeung sajabana. Mun paling santai mah nyaeta foto produk, tiasa produk makanan, produk pakean, jeung sajabana. Pami foto produk mah biasana kerja sama sareng perusahaan tertentu. Aya oge peluangna dina jasa edit foto. Edit foto kangge promosi atanap kangge konsumsi pribadi oge jadi peluang kangge fotografer kenging acis. Tapi, sagalana ge sabanding jeung nu dikaluarkeun, boa tanagana, boa modalna, jeung elmuna oge. Pangpang na mah fotografi teh ku leukeunna.

Topic: leisures
Parang sawalaku jeung tumbak kaasup kana jenis pakarang tradisional khas Maluku. Dua pakarang ieu pageuh napel dina kahirupan masarakat Maluku, boh dina nyumponan pangabutuh sapopoé boh nu patali jeung budaya. Parang sawalaku mangrupa pakarang tradisional khas wewengkon Maluku dina wangun parang jeung tameng. Golok panjangna 90-100 séntiméter. Golok dijieun tina beusi husus. Sirah parang dijieun tina kai beusi atawa kai gapusa. Sedengkeun sawala mah dihias ku motif-motif anu ngalambangkeun kawani. Sawalaku dijieunna tina kai teuas. Golok sawalaku digunakeun pikeun kaperluan perang jeung moro sato. Salian parang sawalaku digunakeun pikeun tarung jeung moro sato, Ieu parang sawalaku biasa digunakeun dina pagelaran Tari Cakalele. Para penari lalaki baris nari bari mawa parang dina leungeun katuhuna, minangka lambang harkat martabat masarakat Maluku anu kudu dijaga. Bari leungeun kéncana ngeukeupan salawaku.

Topic: culture & heritage
Mun nuju aya kagiatan pekan kreativitas siswa teh sok diayakeun pertandingan bola voli antarkelas. Biasana mah pertandinganna digelar ti isuk keneh nepi ka sore. Unggal kelas nu tanding teh wajib mawa supporter saheboh mungkin jang nyemangatan tim kelasna nu keur tanding. Jadi, solidaritasna teh memang ngahaja dibentuk ku ieu kagiatan pertandingan. Mun nuju tanding teh kelas abdi mah sok ngahaja meser minuman jang nyemangatan nu tandingna. Tuluy oge sok paling heboh nyuporteran nana sabab supaya nu maenna semangat jeung percaya diri. Ieu kagiatan teh jadi kagiatan nu diarep-arep pisan ku para siswa sabab bakal pere diajar, digantianna ku memeriahkeun kagiatan pekan kreativitas siswa.

Topic: sports
Ngeusian waktos luang ku maca mangrupikeun kagiatan anu penting pisan pikeun dilakukeun. Kahiji, maca bisa ngalegaan cakrawala jeung pangaweruh urang. Ku maca, urang bisa manggihan ideu anyar jeung ngalegaan cakrawala pamikiran urang. Sajaba ti eta, maca oge bisa mantuan urang ngartos konsep anyar jeung elmu nu leuwih luas. Kadua, maca tiasa janten cara anu efektif pikeun ngirangan setres sareng ningkatkeun kualitas hirup sapopoe. Katilu, maca oge tiasa nyieun urang santai sareng ningkatkeun kabagjaan kusabab loba buku anu bisa jadi hiburan. Kaopat, maca oge bisa jadi kagiatan anu mere urang pandangan anyar pikeun hiji masalah. Urang bisa milih buku luyu jeung kapentingan jeung kabutuhan urang, sangkan bisa mere sudut pandang anyar jeung ngarasa sugema sanggeus maca. Ku kituna, ngeusian waktu luang ku maca mangrupa kagiatan anu kacida penting jeung mangpaat pikeun dilakonan.

Topic: leisures
Salah sahiji kagiatan mun aya waktu luang nyaeta jalan-jalan. Hal ieu jadi kagiatan rutin hampir sadaya jalma. Jalan-jalan ieu teh dijamin bisa ngababrahkeun pikiran tina kapenatan aktivitas sapopoe. Loba nu jalan-jalanna jarak deukeut, aya oge nu jalan-jalan na dugi ka luar kota. Saolah ayeuna mah jalan-jalan teh jadi kabutuhan mental unggal jalma. Zaman ayeuna mah disebutna teh healing, atawa jalan-jalan jang kasehatan mental. Tah, hal eta teh penting pisan sabenerna jang ngusir kapenatan jeung kajenuhan urang. Jalan-jalan oge bisa jadi sarana berpikir jang urang supaya leuwih bersyukur kana kaayaan. Mun jalan-jalan tong hilap ngiring jajan ka warga sekitar itung-itung ngabantuan perekonomian nana.

Topic: leisures
Ngenalkeun carita rakyat ka anak mibogaan sababaraha mangpaat jang anak. Nu kahiji carita rakyat mantuan anak ngarti kana dunya sabudureun maranehna. Dina carita rakyat umumna aya perilaku panutan jeung karakter-karakter nu ideal. Harepanna perilaku jeung karakter nu dicaritakeun di jerona bisa nuntun anak dina ngajalankeun kahirupan nu pinuh makna. Nu kadua carita rakyat numbuhkeun insting anak dina mecahkeun masalah. Dina carita rakyat, tokoh-tokohna mindeng nyanghareupan konflik nu kudu nyokot kaputusan nu hese. Sababaraha kaputusan nu tanggung waler bakal manggihan hasil akhir nu ideal, kitu oge sabalikna. Nu kaopat carita rakyat ngalegakeun wawasan budaya anak. Ku maca jeung ngarti carita ti rupa-rupa kultur, anak bakal meunangkeun wawasan, kapercayaan, nilai, sarta sajarah nu mangpaat.

Topic: culture & heritage
Nyiapkeun diri jang kondisi bencana alam mangrupakeun hiji tindakan nu penting dilakukeun. Bencana alam bisa kajadian iraha jeung di mana wae, jeung mindeng kajadian oge tanpa ayana peringatan. Ku sabab kitu, urang kudu siap nyanghareupan situasi darurat ieu ku cara nyiapkeun kadaharan, cai nginum, obat-obatan, jeung sajabana. Pas nyiapkeun jang kondisi bencana alam aya rasa hariwang, jeung sieun ku sabab aya kemungkinanna bakal kajadian bencana alam. Tapi sanajan nyiapkeun diri jang kondisi bencana alam bisa ngamunculkeun sababaraha perasaan anu hariwang jeung sieun, tapi akhirna mah hal ieu bisa mere perasaan anu aman. Urang bakal leuwih tenang jeung henteu deui panik.

Topic: slice of life
Hiji mangsa kuring naek ka Merbabu via Selo, kuring papanggih jeung rombongan reuni para wargi-wargi anu yuswana langkung ti 50 taun lulus ti kampus bond resmi, teu terang taun sabaraha. Jumlahna leuwih ti 20 urang.

Rombongan abdi tadina aya 5 urang, katambah aya 2 pasang pendaki anu ngagabung ka grup urang sabab harita aya larangan Merbabu dina 1 kelompok minimal 3 urang. Jadi aya 9 urang (3 awéwé, 2 haid kaasup kuring jeung 6 lalaki). Urang ngan bisa naek sanggeus maghrib sabab hujan badag sore éta.

Nalika urang lulus pos 1 urang patepung grup reuni. Tétéla aya hiji wanoja (sebutkeun Ibu Ida) anu keram dina sukuna. Jeung keram téh goréng.


Topic: slice of life
Hawa nu adem sejuk tiris jeung minim polusi jadi alasan utama tasik jadi tempat favorite, tasik emang coocog pisan pikeun di jadikeun tempat keur nenangkeun diri. Di tasik sagala masih alami teu loba perubahan matak balik tasik mah sarasa bener bener balik ka desa. Bener- bener rasa na balik ka imah, jeung udara na nu enak, loba keneh sawah jeung kebon, masarakatna anu ramah dahareun anu murah pas pisan ngajadikeun tasik tempat paranti hidup tenang dimasa tua. Tapi meski kitu tasik ngabogaan oleh oleh kerajinan anyaman jeung bordir nu kasohor di indonesia. saperti bodiran alus, payung geulis, kelom geulis jeung sagala karajinan ayaman rotan, samak heung sagala na. 

Topic: leisures
Basa isuk-isuk abdi numpak angkot, abdi ngadangu emang sopir angkot anu aambekan lantaran panumpangna ngan saeutik, abdi sabenerna ngarasa sedih lantaran baheula mah basa pangaos ongkos angkot ngan sarebu rupiah hungkul seeur pisan jalmi anu nganggo angkot sapopoe. Pokona mah bakating ku pinuhna dina angkot teh nepikeun seseledekan. Ingte pisan lamun angkot pinuh teh pasti si sopirna ngomong lima tujuh, eta teh hartina korsi panumpang tiasa dieusi ku lima jeung tuju urang jalmi. Kabayang korsi panjang eta kedah dipinuhan ku tujuh jalmi. Tapi aya deui hiji korsi anu aya di tukangeun sopir anu nyanghareup ka panumpang anu sanesna, janten isin pisan lamun diuk di korsi eta.

Topic: slice of life
Alegori "lamun geus alus, naha kudu diganti?" Sigana saluyu sareng léngkah-léngkah POCO pikeun ngajaga chipset Snapdragon 870 5G dipasang dina POCO F4. Kalawan kacepatan maksimum pisan luhur nepi ka 3.2GHz, chip hiji ieu memang favorit. Nyadiakeun kinerja luhur kalawan hawa dikawasa moderately. Adreno 650 GPU anu anjeunna bawa ogé ngadukung kaulinan kalayan tingkat refresh anu luhur. Samentara éta, pikeun pilihan RAM sorangan, éta sadia nepi ka 8GB ditambah hiji fitur ékspansi Mémori nepi ka 3GB, nyandak up kapasitas panyimpenan internal na. Sistem pendingin ogé dirarancang langkung ageung tibatan POCO F3, nyegah mendetna thortling nalika dianggo sacara intensif kanggo waktos anu lami. Lamun dipaké pikeun maénkeun kaulinan beurat, POCO F4 memang bisa maénkeun éta lancar pikeun lila. Awak pungkur bakal mimiti karasaeun haneut, tapi sahenteuna fps di buruan masih dijaga, tinangtu dimensi hape kawilang ipis.

Topic: technology
Saeutik pangalaman pribadi, kuring biasa latihan baskét lumpat ti imah ka lapangan baskét kira-kira 10 km, tuluy latihan jeung balik ka imah kalayan jarak anu sarua. Biasana abdi angkat ti bumi jam 3 sonten sareng dugi ka bumi jam 7 sonten. Ceuk jelema mah siga nu gélo lantaran teu ngamangpaatkeun fasilitas nu aya tur leuwih milih "nyieun capé", hehehe. Najan kitu, nalika di lapang kuring bisa lumpat leuwih gancang, awak kuring kuat jeung ulet, kuring pinter dina analisa, sarta tangtu sakapeung mah nyieun grub kuring meunang. Henteu ngan ukur capé, tapi kuring ngadisiplinkeun diri kumaha kerja keras sareng kerja pinter pikeun ngahémat waktos. Leres, éta anu urang karasa nalika ningali sareng nampi naséhat ti pelatih. Diajar disiplin, tanggung jawab, kerja keras, manajemén waktos, ketahanan mental, sareng nolak nyerah. Hésé ngaraos latihan, tapi sadayana bakal aya hasilna nalika urang suksés menang di atanapi di luar lapangan.

Topic: sports
Di lembur abdi teh ayeuna mah geus teu araya deui tatangkalan badag. Kabeh ge geus dituaran ku pihak nu teu tanggung jawab. Jadi ayeuna mah leuweung teh geus gundul pisan. Bencana longsor teh jadi saolah ancaman nu sawaktu-waktu bisa nimpa warga sakitaranna. Kaayaan na teh imah warga di handapeun bukit nu geus mulai tandus, jadi rentan pisan kena ancaman longsor. Tah supaya bisa ngaantisipasina, ti ayeuna mendingan sagala rupa barang berharga teh diwadahan kana tempat nu aman supaya mun terjadi longsor teh bisa diamankeun. Jeung deuih kudu paham kana ciri rek terjadina bencana longsor, mun hujan ge kudu buru-buru siaga bisi terjadi longsor sawaktu-waktu. Yuk mulai terapkeun mitigasi bencana ti ayeuna!

Topic: slice of life
Sabar mangrupakeun hiji perkara nu dianjurkeun pisan dina ajaran Islam. Umat muslim kedah tiasa sabar tina sagala rupi cocobi, amarah, jeung sagala hal nu mantak ngarugikeun. Contona na wae basa Rasulullah SAW diciduhan unggal poe mun rek ka asjid, anjeunna sabar teu ngabales, malahan mah ngadoakeun kabaikan ka jalma nu nyiduhanna. Tah ieu jadi hiji perhatian nu kuduna jadi patokan urang dina bersikap. Kedah sabar, tong ngalakueun hal nu sarua mubadzir na jeung jalma nu ngadzoliman urang. Sabar ge jadi salah sahiji konci karidhoan Allah SWT. Ganjarannana bakal meunang kahadean di dunia jeung di akherat. Ku kituna, hayu ah urang diajar deui supaya leuwih sabar ngahadapi sagala cobaan kahirupan.

Topic: religion
Lamun urang kasasab di gunung urang kedah tenang ulah panik sabab panik mah bakal ngajieun urang teu tiis ceuli herang mata. Lamun urang kasasab, urang kedah cicing heula sabari ningal di sakitar urang aya naon wae anu tiasa dijadikeun bahan kanggo nyalametkeun urang. Lamun urang ningal aya taneman anu tiasa dijadikeun emameun atawa ningal kai anu garing jeung nimu tatangkalan anu tiasa ngaluarkeun cai urang tiasa ngajadikeun eta janten bahan kanggo nyieun seneu jeung cai kanggo nginum. Lamun teu meunang dahareun oge minimal mah urang kedah hemat sesa cai anu urang gaduh lantaran manusa tiasa hirup keneh tilu poe ngan ku nginum hungkul lamun teu aya dahareun.

Topic: slice of life
Ti subuh keneh abdi tos nyiapkeun bekel kanggo dibekel ka tempat damel, ibak, teras dangdan anu rapi lantaran ieu mangrupakeun poe kahiji abdi damel di kanto. Abdi teras manaskeun motor sabari pamit ka mamah jeung bapa. Abdi ngahaja indit ti isuk-isuk pisan lantaran tempat gawe abdi anu lumayan jauh jeung supados teu macet. Sabenerna abdi leuwih nyaman nganggo beus, tapi lantaran abdi teu acan apal kumaha jalan ka kantor, abdi mutuskeun naek motor heula. Di poe kahiji ieu abdi kenalan sareng sadaya pagwe di kantor. Saminggon ieu abdi bakal dilatih heula di sababaraha posisi supados tiasa nentukeun abdi bade gawe di mana. 

Topic: business
Salah sahiji kaleuwihan nu dipiboga Ginting teh nyaeta ku gancangna. Hal ieu pernah kajadian jadi pusat perhatosan pebulutangkis andalan asalna ti China sakaligus juara dunia 2015, nyaeta Chen Long. Chen Long pernah dielehkeun ku Ginting pas kejuaraan Australian Open di babak perempatfinal. Tuluy Ginting oge mibogaan kasabaran, jeung boga teknik anu alus oge mental anu tangguh, urang ngarasa manehna bakal tuluy berkembang. Mun ditinggali mah Ginting teh maenna siga Taufik Hidayat, jadi gaya maenna teh simpel sabenerna mah. Manehna ngontrol permainan net jeung maksa lawanna jang ngangkat bola, tuluy ku Ginting di cemes. Ieu kaleuwihan Ginting nu tangtuna tiap atlet beda-beda cara maenna.

Topic: sports
Poe ayeuna babaturan abdi teh bagean tanding futsal di lapangan Bale Santika. Abdi ngahajaa geus niat jang nonton anjeunna. Isuk-isuk pisan abdi geus siap make baju rapi, make sapatu, jeung mawa tas nu eusina cokelat sabab jang apresiasi bisi manehna meunang dina ieu pertandingan. Biasana mah abdi iinditan teh tara di make up, natural polosan we. Ngan ayeuna mah beda, sabab ajangna futsal, pasti loba anu nyuporteran, mantak na kudu heboh. Abdi totalitas make make up medok tuluy mawa pasukan supaya bisa ngabantuan nyuporteran. Jadi, lain wae iinditan teh khusus jeung penampilan, tapi kudu oge diparengan jeung inget kana adab.

Topic: sports
Barbells mangrupikeun alat latihan olahraga anu dianggo pikeun latihan beurat sareng angkat beurat. Barbel panjangna rupa-rupa ti 4 suku (1,2 m) nepi ka leuwih 8 suku (2,4 m), sanajan aya bar atawa rod leuwih panjang batan 2,2 méter (7,2 ft) dina pamakéan kawates ku lifters beurat tur teu umum. Bagian tengah aci variasina diaméterna ti 25 milimeter (0,98 inci) nepi ka 2 inci (51 mm) (conto: Apollon urang Axle), sarta biasana disadiakeun kalawan cross strokes pikeun ngaronjatkeun cekelan. Cakram beurat (piring) diselapkeun ka luar batang pikeun nambahan beban total anu dipikahoyong. Beban ieu diamankeun sareng distabilkeun ku cingcin pikeun nyegah ragrag nalika latihan anu tiasa nyababkeun tatu, atanapi barbell ragrag sareng mumbul kana hawa kusabab beurat anu henteu sami.

Topic: sports
Eleh Arema ka Persebaya, ngaliwatan gul penentu ti Yamamoto dina menit ka-51 nimbulkeun kuciwa para suporter Arema – anu teu narima lantaran ieu kahiji kalina Singo Edan (landian Arema) eleh ngalawan Bajul Ijo (landian Persebaya) di imah. saprak 23 taun. Karusuhan anu dipikawanoh sacara internasional (dumasar kana Wikipedia) minangka Musibah Kanjuruhan 2022, dipicu ku invasi pitch ku dua suporter anu teu sopan anu ngadeukeutan parade pikeun menta hampura ti pejabat sareng pamaén Arema anu kaleungitan. Kacaritakeun yén dua unsur ieu henteu ngalakukeun tindakan anarkis, tapi kagagabahanana jadi "inspirasi" pikeun ratusan elemen séjén pikeun ngagabung hiji-hiji. Naon deui, kira-kira tabuh 22.00 WIB, sakumna pamaén Persebaya geus asup ka stadion, nepi ka sabagian suporter ngarasa boga kalenturan pikeun nempatan wewengkon lapang. Ngan éta suporter anu teu sopan sigana hilap yén invasi lapangan ieu ogé bahaya pikeun pajabat sareng pamaén sorangan. Tangtos (sapertos kedahna), aparat kaamanan, ditambahan ku personil Polri sareng TNI, nyobian ngadorong deui fans kusabab alesan kaamanan. Pikeun babandingan saderhana, urang tiasa ningali kumaha ketatna musisi anu kasohor dijaga ku fans na.

Topic: sports
Mitos Sisyphus mangrupikeun salah sahiji mitos anu paling kasohor tina mitologi Yunani kuno. Numutkeun carita, Sisyphus nyaéta saurang lalaki anu dihukum ku dewa pikeun ngalakukeun tugas anu sia-sia salamina. Tugasna nyaéta nyorong batu gede ka luhur pasir, tapi unggal waktos anjeunna ngahontal puncak, batu gede bakal geser deui ka handap sarta anjeunna kudu ngamimitian deui. Mitos Sisyphus sering ditafsirkeun salaku simbol kuciwa sareng putus asa anu teu aya tungtungna. Pagawean anu kedah dilakukeun ku Sisyphus bakal salawasna tetep teu réngsé, janten anjeunna bakal ngarasa kuciwa sareng pundung. Sanajan kitu, aya ogé interpretasi nu nyebutkeun yén mitos ieu sabenerna mere pesen ngeunaan pentingna continuity bisnis, sanajan hasilna teu pasti. Numutkeun interpretasi ieu, Sisyphus katempona salaku simbol jalma anu teu pernah nyerah sarta terus ikhtiar sanajan tantangan maranéhna nyanghareupan sigana sia sia.

Topic: culture & heritage
Ceuk abdi mah XXI teh mangrupakeun bioskop nu paling familiar dina cepil masyarakat. Padahal aya oge bioskop lain jiga CGV, tapi angger we disebutna teh sok XXI we. Mungkin hal ieu disababkeun XXI bioskop nu paling seueur cabangna di Indonesia, jadi masyarakat daerah ge familiarna teh kana XXI deui XXI deui. Tapi memang ditingali tina segi harga ge sok sakapeung mah relatif leuwih murah tibatan bioskop nu sanes. Ku kituna meureun jadi daya tarik kangge para masyarakat supaya nonton na didieu wae. Salian kitu, XXI mah terseba di wilayah Indonesia, nepi ka mall daerah oge aya. Jadi asa ngafasilitasi warga daerah jang nonton film jiga di kota-kota.

Topic: leisures
Jogja kasohor ramah tur murah. Loba panginepan murah sahandapeun 100 rebu rupiah. Calathea Homestay mangrupikeun salah sahijina. Panginepan murah ieu ayana di kota Jogja. Lokasina teu jauh ti Karaton Yogyakarta, Alun-alun Kidul, Taman Sari, Malioboro, sarta ngan 100 méter ti halte beus Trans Jogja. Di jero komplek Pugeran aya 3 pasanggrahan. Dua diantarana nyaéta Calathea Homestay sareng Pondok 71 anu hiji anu gaduh. Jadi lamun mawa mobil, bisa parkir di palataran Pondok 71. Samentara éta, parkir motor bisa dipigawé di Calathea Homestay. Upami anjeun hoyong nyéwa motor ogé tiasa. Hargana dimimitian dina 60 rébu pér poé. Jadi nu butuh penginapan murah jeung alus di yogya bisa di calathea, calathea homestay tos ada di babaraha web booking hotel, jadi bisa booking dimana wae. 

Topic: leisures
Miracle in cell No. 7 nyaéta pilem drama kulawarga Indonésia 2022 disutradarai ku Hanung Bramantyo anu mangrupa rémake tina pilem Koréa Kidul 2013 anu ngaranna sarua. Pilem anu diproduksi ku Falcon Pictures dina peran utama nyaéta Vino G. Bastian anu maénkeun peran Dodo Rozak sareng Graciella Abigail salaku Kartika. Jeung aya sababaraha palaku salaku palaku pendukung, nyaéta Indro Warkop, Tora Sudiro, Indra Jeggel, Rigen jeung sajabana. Kaajaiban dina sél No. 7 bakal dipintonkeun di bioskop Indonésia dina 8 Séptémber 2022. Miracle in Cell No. 7 ngahontal paningkatan jumlah pemirsa. Kaajaiban dina sél No. 7 ti Falcon Pictures ditayangkeun dina 8 Séptémber 2022. Gambar Falcon diungkabkeun dina ahir Séptémber kamari, Miracle in Cell No. 7 geus junun megatkeun ngaliwatan 5 juta pemirsa.

Topic: leisures
Biasana, pikeun meunang gaji anu ageung kedah ngagaduhan pendidikan anu langkung luhur. Tapi, karék jadi réstoran burger, nyaéta In-N-Out, jadi bahan gosip, alesanana, pikeun kalungguhan salaku manajer, éta réstoran méré gajih anu luar biasa nepi ka milyaran rupiah unggal taun. Matak reuwas, batur anu jadi manajer di réstoran éta, teu merlukeun gelar sarjana muda atawa diploma. nu ternyata, pangurus di restoran cepat saji éta ngagajih kira-kira US$ 160 rébu atawa kira-kira Rp 2,2 miliar. Pikeun anu teu boga ijazah SMA (SMA), ogé meunang gajih anu teu saeutik, nyaéta US$ 20 rébu atawa sarua jeung Rp 281 juta per taun. Réstoran anu  katelah tempat kerja anu pangsaéna di Amérika Serikat.

Topic: food & beverages
Pasti aya dua pilihan: nyieun perbaikan atawa pasrah kana kaayaan. Memang ngokolakeun usaha anu geus karugian merlukeun kaahlian jeung pangalaman ti nu boga usaha. Ieu mangrupikeun faktor anu bakal nangtukeun strategi pikeun kaluar tina krisis. Janten, kumaha upami kaayaan ieu dugi ka bisnis anjeun nalika anjeun henteu siap nyanghareupanana? Saatos nyobian nampung input ti karyawan, anjeun tiasa konsultasi sareng profésional anu memang tiasa dianggo salaku panutan pikeun bisnis anjeun. Penting pikeun anjeun ningali masalah bisnis tina sababaraha sudut pandang. Ieu bisa mantuan Anjeun dina nyieun kaputusan. Konsultasi sareng para ahli tiasa ngabantosan anjeun nampi sudut pandang anyar ngeunaan usaha nu aya ti lembaga negara sapertos nu geus di teliti di Universitas Ikopin.

Topic: business
Lamun keur usum hujan siga kieu dimana urang nyeusehan sok tara garing, karek eunggeus nyeusehan tuluy di poe langsung breg hujan eat teh musingkeun pisan jeung nyieun kesel capek kudu bolak balik. Pusing baju teu garing garing komo lamun baju anu penting anu kudu di pake saperti saragam sakola atawa baju saragam gawe, eta teh ngajieun mikir pisan lamun teu di seuseuh kotor tapi lamun di seuseh ngke teu garing pan barabe lamun rek di pake, jaba baju teu garing teh sok jadi bau lamun kalilaan. Untung na ayeuna aya mesin cuci, ususm hujan mesin cuci teh kapake pisan kusabab aya pengeringna. Jadi ges parat nyeuseuhan langsung di garingkeun nepi ka garing pisan tuluy bisa ngan tinggal di poe angin anginkeun ge baju geus garing jadi teu bau jeung bisa langsung di pake.

Topic: technology
Seueur jalma bisnis online parantos ngahontal kasuksesan tina usahana. Salah sahijina nyaeta Menhefari. Lalaki anu lahir di Koto Anau – Sumatera Barat 39 taun ka tukang geus boga puluhan toko online anu kasohor. Dimimitian tina trial and error oge intuisi anu kuat pisan yen usaha anu aya hubunganana sareng internet bakal sukses di hareup, Menhefari, anu henteu pernah nyerah, ngamimitian bisnisna online. Anjeunna yakin, bisnis online bakal booming. Lalaki ieu, anu lain ukur pengusaha tapi oge kabeneran melek pisan dina dunya teknologi enformasi. Anjeunna oge diajar otodidak, anjeunna malah diajar ngadamel situs web anu dilakukeun ku nyalira. Tekadna dina waktos eta, anjeunna kedah sukses sareng ngagaduhan kahirupan anu layak pikeun dirina, kulawarga sareng batur.

Topic: business
Saha anu teu apal Mie Gacoan anu viral lantaran murah sareng seeur pilihan menu jeung bisa dipilih level ladana. Seeur jalmi anu nagelaan datang ka Mie Gacoan teu paduli sakumaha pinuhna nu penting tiasa nyobian emih anu dipasihan pangsit hayam ieu. Mie gacoan ieu salain mirah oge seeur pilihan menuna, aya minuman seger, aya oge dimsum anu hargana te aya nu langkung ti tilu puluh rebu, matak cocok pisan kanggo kalangan menengah ka handap jeung cocok oge kanggo kempel sareng kulawargi. Aya cara supoados urang tiasa nyobian Mie gacoan tapi te kedah ngantri atau ngatosan lami. Urang bisa mesen Mie Gacoan ti aplikasi sapertos gofood atawa shopeefood, biasana hargana leuwih mirah upami urang mesen seeur. Urang oge tinggal calik ngantosan di bumi jeung teu kedah sieun te meunang tempat diuk atawa beakeun dahareun na lantaran di aplikasi tos disadiaan informasi dahareun anu masih aya jeung anu tos seepna.

Topic: food & beverages
Zaman ayeuna mah tos seueur kandaraan nu sumber daya na tina listrik, salah sahijina nyaeta mobil listrik. Mobil listrik teh mangrupakeun alternatif dina berkendara. Mun mobil biasa mah ngagunakeun bahan bakar fosil, mun mobil listrik mah ngagunakeun daya listrik nu disimpen dina bentuk batre. Sacara body jeung tampilan luar mah mobil listrik jeung mobil biasa teh euweuh bedana, kabilang mirip keneh. Mun tina segi harga, mobil listrik gaduh harga nu leuwih mahal ti mobil biasa, tapitina segi bahan bakar mah leuwih awet jeung hemat. Mobil listrik di Indonesia kabilang masih jarang sabab minimna pengetahuan masyarakat kana hal ieu. Biasana mobil listrik teh digunakeun ku masyarakat golongan menengah ka luhur.

Topic: technology
Batu Kuda jadi salah sahiji tempat wisata alam nu dipikaresep ku budak ngora. Lokasina di Cileunyi, Bandung Timur tepatna di kaki gunung Manglayang. Akses ti jalan raya na lumayan jauh, kira-kira dua puluh menitan mun make motor. Karcis asupna kur lima belas rebu jeung parkir motor. Pamandangan na endah pisan, kebon pinus jarangkung nu na taneuhna rapi harejo ku jukut. Didieu oge aya darmaga paranti popotoan anu nyanghareupan pamandangan Bandung Timur. Pokok na mah didieu tempat na alus pisan jang popotoan atawa jang niis. Unggal weekend pasti we pinuh kunu camping, mun poe biasa mah sok pinuh na kunu niis hungkul.

Topic: leisures
Hiji minuman anu kedah aya kanggo buka puasa pas Bulan Romadon nyaeta kolek cau. Ngadamel kolek cau gampang gampang hese, sabab aya sababaraha lengkah ngadamel na. Lantaran ku sering na aya di menu buka puasa, kolek cau biasana sok dikaitkeun jeung Romadon, urang biasana tara ngadamel kolek cau lamun teu acan romadon. Biasana di pasar oge seeur nu icalan cau jeung kolang-kaling pas Bulan Romadon lantaran tos janten menu wajib buka puasa. Kolek cau biasana dicampur hui jeung kolang-kaling, tapi abdi mah resepna kolang-kaling jeung cau na hungkul. Aya sababaraha cau nu tiasa dijadikeun kolek nyaeta cau tanduk, cau raja, cau kepok, jeung cau nangka.

Topic: food & beverages
Tari Piring nyaeta tarian tradisional anu asalna ti Minangkabau, sacara tradisional taisa disebutkeun yen tari piring asalna ti Solok, Sumatera Barat. Tari ieu mintonkeun aksi atraksi tari ngagunakeun piring. Penari bakal ngayunkeun piring dina palemna disingkronkeun sareng musik iringan sareng ngalih gancang sareng teratur tanpa ngalepaskeun atanapi ngantepkeun piring ragrag. Gerakan tari piring dicokot tina gerakan silat Minangkabau atawa biasa disebut silek. Tari piring dipopulerkeun ku Huriah Adam. Dina jaman kiwari, tari piring biasana dijadikeun ucapan pikeun ngabageakeun tamu anu dipihormat atawa biasa oge dipake pikeun bubuka upacara adat. Tari piring geus junun ngaraih rekor dunya, maranehanana nari tari piring kalayan leuwih ti 2.000 penari. Sarerea jeung sagala rupa profesi milu dina ngaraih rekor dunya ieu.

Topic: culture & heritage
Lamun ulin ka Bandung seeur turis anu datang ka Kawah Putih. Obyek wisata ieu tempatna aya di Ciwidey. Kawah putih mangrupakeun Danau anu kabentuk tilas Gunung Patuha anu tos ngabeledug. Warna cai di kawah putih bisa robah-robah. Upami bade ulin ka Kawah Putih ti Bandung urang tiasa ngangge tol Soroja. Upami bade ka kawasan situ, urang teu tiasa ngangge mobil pribadi, tapi ngke disadiakeun mobil khusus anu namina ontang anting. Pangaos tiket asup ka Kawah Putih minimal na pisan lima puluh genep rebu anu tos kaasup tiket asup jeung ongkos ontang anting bulak-balik. Urang teu kening ngojay di kawasan situ sabab bisa cilaka. 

Topic: leisures
Dina jaman digital anu rame social media ayeuna leuwih ngamungkin keun urang bisa boga panghasilan meski nga  ti mah. Asal urang boga hape jeung internet sarta boga akun sosial media urang jeung bisa jualan online ti imah. Loba contoh ibu ibu anu cicing di imah bari ngasuh budak ayeuna bisa sukses jadi pangusaha. Ayeuna loba wadah wadah paranti urang jualan di internet aya toko toko digital siga shopee, tokopedia, bukalapak, lazada jeung nu sejena urang bsa muali jualan didinya anu bekel mimitna tina foto urang bisa dagang didinya, dagangan na oge bisa rupa rupa bisa  barang barang fisik anu bisa di pake nepi ka dahareun.

Topic: business
Nabi Musa dianggap ku umat Islam salaku guru jeung prakték agama ti miheulaan na confirms kitab suci jeung nabi saméméh anjeunna. Al Qur'an nyatakeun yén Musa diutus ku Allah (hiji Gusti) ka Firaun Mesir sareng Israil pikeun pituduh sareng peringatan. Dina waktos éta kaayaan éstu gening sareng diperes ku Nabi Musa sareng umatna. Tapi kalayan sagala kakuatan iman, Nabi Musa nyoba nenangkeun pengikutna. Saparantos kitu turunna wahyu Alloh SWT ka Musa. Tina lalampahan jajalanan Nabi Musa, ahirna katembong yen Allah SWT henteu resep kana kalakuan anu sambarangan atawa anu nyiksa jalma sejen. Éta sabab salah sahiji paréntah Allah ka Musa nyaéta ngalawan Raja anu maréntah dina waktos éta, Firaun.

Topic: religion
Minggu kamari urang jeung babaturan ulin ka tempat wisata leuwi balong endah di bogor. Tempat  ieu teh tersembunyi jadi teu loba batur nu apal, tapi kacida endah na. Urang ge meunang info nieu kusaba babaturan aya nu ulin kadinya terus maneh na nyarita, jadi urang kabita terus hayang ulin kadinya oge. Mimiti urang mangkat ka bogor heula urang mangkat beurang mimiti naek bes heula ka bekasi tuluy naek kareta ti  stasiun bekasi nu arah ka stasiun bogor. Perjalanan na nu jauh jadi sore ka peuting urang karek nepi di bogor, di bogor uang ngedong di imah babaturan samemh isuk na urang mangkat ka leuwi balong endah. 

Topic: leisures
Ieu murni tina pangalaman dagang kuring sorangan ti 2014 dugi ka ayeuna. Tahan jeung reureuh alam Hedon, sabab loba jalma anu kakarék ngamimitian usaha ngarasa yen aya loba duit dina laci luhur / kantong kasir, naon eta disebut. Inget yen duit jualan dina hiji poe lain murni panghasilan bersih urang, sabab duit teu acan dipotong tina hutang, gaji pagawe, belanja modal jeung saterusna. Saatos nutup penjualan dina hiji dinten, (biasana kuring nutup jam 23.00; sabab kuring anu ngajual bakso) ngitung sadaya pendapat dina laci pikeun detil. conto: tah nu katingali panghasilan net mah Rp. 1.377.000 geus dikurangan ku expenses darurat 153.000 ti 10% panghasilan. Tah, ari Rp 1.377.000 teh mana? jadi kuring nyimpen Rp 1.377.000 dina rekening bank misah pikeun cadangan modal bisi harga naek iraha wae.

Topic: business
Lamun urang hayang sukses melak tangkal, urang ulah ngabiasakeun melak tapi teu ninggali musimna. Tangkal atawa tutuwuhan siga cabe misalna, buahna babari pisan kaserang patek pas di musim hujan, sedengkeun daunna teh babari keriting jeung kaserang bulai di puncak musim halodo. Jadi urang kudu apal musim naon nu cocok jang melak, jeung melak tutuwuhan naon nu cocok di musimna. Lantaran teu kabeh tutuwuhan atawa tangkal teh cocok di sadaya musim, eta oge aya sababaraha hiji tutuwuhan nu cocok di sadaya musim, tapi teu kabeh tutuwuhan. Jadi mun hayang sukses melakna, urang kudu nyaho musim-musimna. Ayeuna mah geus gancang meunangkeun informasi teh, urang bisa ninggali tina internet musim-musim naon nu cocok jang melak tangkal eta.

Topic: slice of life
Ngarasa boga bakat jualan teh ti keur leutik keneh, sabab ti leuleutik urang geus neangan peluang. Contona wae pas keur urang SD kelas hiji, urang umur sakitu geus wirausaha. Wirausahana nyaeta buku gambar, sabab umur sakitu resep ngagambar urang mikirna pasti loba nu meuli. Tuluy ngokolakeun dulur urang nu jago ngagambar kartun, akhirna mah geus aya kasapukan yen hasil ti jualan gambar teh dibagi dua. Tapi pedah masih leutik keneh meureunan, duit tina wirausaha teh beak teu puguh dibeulikeun kana permainan. Maklum keur leutik teu kaop boga duit hayang geura-geura dijajankeun. Urang wirausaha jualan buku gambar ieu nepikeun ka tamat kelas hiji menuju kelas dua. 

Topic: business
Di Indonesia aya endog anu tadina teu aya rasana tiasa dijadikeun aya rasa asin, nyaeta endog asin. Endog anu asalna ti Brebes, Jawa Tengah ieu dijieun tina endog itik anu kekeup dina ledok anu tos dipasihan uyah, matak rasana bisa asin kepika jero. Dahareun anu tos dinobatkeun janten warisan budaya ieu asalna mah ti tradisi warga katurunan Tionghoa anu resep ngawetkeun dahareun, kaasup endog. Endog asin benten pisan jeung endog biasa upami tos dikulub, endog asin biasana teu pati amis bauna. Tapi lamun urang teu pati resep kana endog asin anu asin teuing, urang tiasa milih endog asin anu rasa asinna sakedik.

Topic: culture & heritage
Indonesia gaduh loba pisan folklor atawa carita rahayat, dimana ampir unggal wewengkon di Indonesia boga carita sorangan. Sapertos Malin Kundang ti Sumbar, Roro Jonggrang ti Jawa Tengah jeung Yogyakarta, Timun Mas ti Jawa Tengah, Situ Bagendit ti Jawa Barat, jeung nu sanesna. Salah sahiji folklor anu kasohor di Indonesia nyaeta Keong Mas. Carita rahayat Keong Mas ieu asalna ti Jawa Timur anu nyaritakeun dua sadulur anu beda nasib. Beda nasib ngajadikeun salah sahijina sirik tuluy boga hate rek ngarugikeun dulurna sorangan. Carita rahayat ngandung seeur pisan nilai moral anu tiasa dijadikeun pelajaran. Macakeun dongeng kanggo barudak oge sae kanggo kreatipitas budak.

Topic: culture & heritage
Piala dunya taun 2022 teh, piala dunya nu paling rame. Aya hiji negara nu teu disangka-sangka tiasa lolos nika keun ka semi final. Negara eta nyaeta Maroko. Di fase grup, Maroko jadi juara grup disusul ku Kroasia diurutan kadua. Di fase knock out negara ti benua Afrika ieu langsung ngalawan salah sahiji negara kiat tur diunggulkeun nyaeta Portugal. Nanging Portugal kudu kaeliminasi kusabab eleh ti 1-0 ti Maroko. Maroko lanjut asup ka semi final. Di semi final negara ieu ngalawan deui negara nu diunggul-unggulkeun nyaeta Prancis, ngan hanjakal Maroko kudu eleh ku Mbappe tur baladna. Di ahir, Maroko ngadiukan posisi ka opat saatos dielehkeun ku runner up grupna nyaeta Kroasia. Nanging ieu pencapaian tetep janten prestasi keur ieu negara kusabab pertama kalina asup ka semi final. 

Topic: sports
Ai nuju siap-siap dangdos sabab bade ningali upacara nadran di pantai eretan. Upacarana biasa dimulai jam ujuh isuk. Pas Ai kaditu, enya weh tos seueur pisan warga nu hadir nonton ieu acara. Ai cicing di tempat sisi pantai supaya bisa ningali rangkaian upacarana. Nadran teh mangrupa rasa syukur ka kasil laut. Biasana nadran dimimtian ku persembahan sasajen hulu munding ka tengah laut. Tuluy dialeutkeun ku kapal-kapal masing rame. Ai ningalina kur dugi ka lohor, teu dugi ka beres. Ngan Ai ningali pas pemanjatan doa jeung pemberian sasajen jeung karuhun. Beres ningali nadran teh Ai tuluy meser makan heula sisi pantai sabab lapar tadi acan sempet sarapan di imah.

Topic: culture & heritage
Lamun film, urang resepna genre aksi, anime, atawa nu boga kakuatan supernatural. Nu paling urang teu resep nyaeta genre horor. Tapi hiji waktu, urang diajak ku babaturan ngaranna Raihani, manehna resep pisan genre horor. Urang diajak nonton Pengabdi Setan 2 di Trans Studio Mall. Harita nontonna jam nu paling akhir, sakitar jam 9 nan beres jam 11 peuting. Urang datangna rada telat, lantaran panggih heula jeung babaturan nu lain. Tapi untungna teh film can di mimitian. Ti mimiti diuk nepi film beres urang teu eureun-eureun nyekelan benget ku leungeun sabab sieun jeung babari reuwas. Kadang urang sok era lantaran sok ngajorowok tiheula saking reuwasna sedengkeun batur mah biasa wae. Balik ti bioskop kainget terus eta jurig nu aya di filmna, nepi hese sare.

Topic: leisures
Wisata Gunung Galunggung perenahna di Désa Linggajati Kabupatén Tasikmalaya Propinsi Jawa Barat. Wisata ieu ngagaduhan Wisata Alam Gunung Galunggung kalayan jangkungna kira-kira 2.167 méter di luhur permukaan laut. Nepi ka ayeuna ieu gunungapi masih aktif, anu samemehna bitu dina taun 1982. Tapi masih keneh loba masarakat anu panasaran kana kaéndahan jeung kaunikan Gunung Galunggung, hususna kawah anu miboga situ héjo anu éndah. Jarak Gunung Galunggung Ti Puseur Kota Tasikmalaya, Ngan 17 Kilométer (Sumber: Dinas Pariwisata dan Kebudayaan Provinsi Jawa Barat). Dina loba obyek wisata nu didatangan ku wisatawan lokal, nu kawentar nyaeta kawah Gunung Galunggung. Pikeun nepi ka kawah nu aya di puncak gunung ieu, urang teu kudu repot naek sabab tétéla urang bisa nanjak ngagunakeun 620 undak konéng nepi ka ahirna bisa nepi ka puncak.

Topic: leisures
Geus aya loba pisan kamudahan jaan ayeuna lamun erek mulai bisnis jualan online, nepi ka lamun misalna urang teu boga modal oge urang bisa ngamulai make cara ngajualan heula barang dagangeun anu batur anu biasa na di sebut affiliate, loba aplikasi aplikasi anu mere piliheun ieu keur urang saperti lamun toko online aya tokopedia affiliate jeung shopee affiliate jeung anu ayeuna anu keur rame nya eta aya tiktok affiliate. Sistem affiliae nyaeta sistem urang dagang tapi ngadagangkeun anu batur tuluy lamun aya anu meli urang meunangkeun komisi na sistem anu bias geus aja ti jaman baheula,ngan ayeuna leuwih babari ku ayana internet jadi urang ngajualan tina internet. Cara ngajual na mangrupa urang ngajieun konten biasana jeung live ngajualna. Ku matak loba cara bisnis jualeun online kawas kieu loba jelema atawa rumaja anu leuwih tertarik lamun ngajieun usaha jualan online tibatan di gawe biasa.

Topic: business
Gawe sareng nongkrong di kantor ngabutuhkeun anjeun pikeun ngalaksanakeun sacara profésional. Beda dina aturan gawé moal jadi masalah pikeun professional tempo yén maranéhna bisa gancang adaptasi jeung sagala rupa kaayaan pausahaan.  Samentara éta, pagawé anu teu bisa kalakuanana profésional kudu siap ditinggalkeun kaluar. 1. Pakéan rapih.Seuseueurna perusahaan meryogikeun karyawanna pikeun pakéan kalayan sababaraha sasadiaan anu sayogi. Ieu sanés kusabab perusahaan nyobian ngadorong anjeun ngagem seragam, tapi kusabab manajemén nyobian ngawangun kapribadian anjeun. Salian ti éta, cara pakéan ogé ngagambarkeun sikep gawé anjeun. Jadi pastikeun anjeun pakéan rapih tur impressively.
2. Nyarita ka titik
Dina kahirupan profésional, jalma anu henteu sering nyarios, tapi anu nepikeun hal-hal sacara efektif sareng jelas langkung dihargai tibatan karyawan sanés anu seueur nyarios. Komunikasi anu jelas sareng efektif penting pisan sareng ngajantenkeun anjeun langkung profésional tibatan anu sanés.
3. Ngabentuk wewengkon gawé sorangan
Anjeun kedah tiasa misahkeun kahirupan pribadi sareng profésional anjeun. Henteu aya anu ngalarang anjeun damel babaturan di tempat damel. Tapi penting pikeun anjeun sadar yén anjeunna mangrupikeun batur sapagawean anu janten réréncangan. Tetep hirup gawé salaku profésional sabisa. 

Topic: business
Sholat mangrupikeun salah sahiji tina rukun Islam anu lima, anu mangrupikeun salah sahiji jalan pikeun ibadah ka Allah sareng ngadamel komunikasi sareng Anjeunna. Sholat nyaeta ritual anu dilakukeun sabari nangtung, diuk, ngagoler, atawa tatih jeung leumpang, gumantung kana kondisi urang. Sholat dimimitian ku takbir jeung diakhiran ku salam. Ritual solat diantarana maca sababaraha doa anu sasuai jeung ajaran agama, kayaning ngucapkeun bismillah, maca surah Al Qur'an, jeung salam. Dina solat oge diperlukeun gerakan husus, kayaning ruku, sujud, jeung diuk antara takbir jeung tasyahhud. Sholat bisa dilaksanakeun sorangan atawa babarengan jeung jalma sejen di masjid (tempat ibadah). Sholat mangrupikeun salah sahiji cara pikeun ngawangun hubungan sareng Allah sareng ngadeukeutkeun ka Anjeunna. Sholat aoge mangrupikeun salah sahiji cara pikeun ngajauhkeun urang ti kalakuan keji sareng mungkar.

Topic: religion
Eko Yuli Irawan nyaeta atlit angkat beusi Indonesia nu meunangkeun medali emas pas keur SEA Games 2021 di Vietnam. Kagiatan Eko Yuli Irawan di dunia angkat beusi dimimitian pas keur manehna umur rumaja, pas eta manehna ninggali barudak leutik latihan angkat beusi di Sasana Yon Haryono, tuluy pas keur eta manehna miluan latihan bareng jeung nu sejenna. Eko mimitian ngarintis prestasina pas tampil salaku lifter paling alus di kejuaraan dunia yunior pas taun 2007. Di mana pas keur eta teh Eko meunangkeun medali emas. Eko mangrupakeun atlit nu asalna ti kulawarga nu kurang mampu. Bapakna tukang beca, sedengkeun indungna gawe ku cara jualan sayur. Tapi sanajan kitu Eko masih sumanget jang ngaraih prestasi.

Topic: sports
Sakumaha anu didugikeun ku tokoh masarakat di Hawu Mehara anu nyebutkeun yen tokoh adat Jingitiu boga peran penting dina ngaronjatkeun partisipasi pulitik masarakat. Maranehna malah mantuan masihan sosialisasi ka masarakat sangkan teu milih golput, sabab numutkeun maranehna golput teh sarua jeung teu ngahargaan nagara.  Ilubiung dina Pilkada nembongkeun partisipasi pamilih anu tanggung jawab jeung milu Pilkada mangrupa wujud rasa nasionalisme urang ka Nagara Kesatuan Republik Indonesia. Pamimpin adat Jingitiu oge nyarios yen aranjeunna biasa ngumpul sareng nyarios nganggo basa daerah nalika ngabahas politik. Maranehna oge diuk bari nyaritakeun kaayaan samemeh pamilihan umum jeung ngabahas ngeunaan kumaha carana milih paningpin anu tiasa ngamajukeun daerah maranehanana.

Topic: culture & heritage
Maca buku mangrupakeun salah sahiji kagiatan nu alus jang nambah elmu, ngamangpaatkeun waktu luang sabari neangan informasi anyar nu aya guna na jang kahirupan. Kagiatan maca buku boga loba mangpaat kanggo kasehatan jeung perkembangan otak. Kabiasaan maca buku bisa ngabantu ningkatkeun daya inget. Rutin maca buku oge bisa ngalatih kamampuh jang museurkeun konsentrasi kana hiji hal. Maca buku bisa ningkatkeun kamampuh dina hal ngobrol, sabab bakal boga topik anu rame jang dibahas, nepika rupa-rupa pilihan kosa kata nu nyieun lawan ngobrol jadi ngarasa nyaman. Hal nu penting oge, maca buku bisa jadi terapi, kabiasaan maca buku jadi salah sahiji cara nu dianjurkeun ku dokter jang pasien Alzheimer.

Topic: leisures